Tasekla taqbaylit seg tsekliwin n umḍal i yeddan s timawit acḥal d leqrun ,ɣas akka tesɛa azal d amuqran ɣer yimawlan-is,i tt-id yettawin axaṭer teččur d lemɛani ,tesɛa tawuri tameqrant di tmetti am :tmucuha,inzan d lemɛun,mebla ma nettu tamedyazt i yettfen amḍiq amenzu gar tewsatin agi n tsekla imi mačči d menwala i tt-id yettawin ,tewzen teččur d lemɛani .Syin akkin ibeddel udem n tsekla -agi akken i beddel wudem n tmetti imi nnulfan-d ttawilat imaynuten n ureṣṣi n tsekla d useḥbiber fella-s akken ur tnegger ara ,yiwen seg ttawilat-agi d tira ,ɣas akken agdud amaziɣ si zik i yesɛa tira,maca ur ttyessexdem ara akken ad yaru tasekla-is,ɣef waya i negren waṭas n lesnaf ;tira telḥa aṭas di tmetti,imi faqen yemdanen s wazal i tesɛa yerna teglad s tewsatin timaynutin .